turjo4nis/wikipedia-bn-dump-20250701 huggingface dataset:
সাওরাইল ইউনিয়ন

সাওরাইল ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন।

সাওরাইল ইউনিয়নের অন্যতম আকর্ষণীয় স্থান হল বিশই সাওরাইল জমিদার বাড়ি। ইউনিয়নের বিশই সাওরাইল গ্রামে এখনো জমিদার বাড়িটির বিশাল পুকুর, প্রায় ২৫০ বছর পুরাতন মন্দির এবং অন্যান্য প্রাচীন স্থাপনা রয়েছে।  এছাড়াও গড়াই নদীর পাড়, সিরাজপুরের হাওর, ছোট ছোট অসংখ্য খাল এবং সবুজ গ্রাম এই ইউনিয়নকে দিয়েছে অন্যরকম সৌন্দর্য।

আয়তন ও জনসংখ্যা 
গ্রামের সংখ্যা: ২১টি
মৌজার সংখ্যা: ২১টি
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২৯,৪৬২ জন।

আকর্ষণীয় স্থান 
ইউনিয়নের বিশই সাওরাইল গ্রামে, বিশই সাওরাইল জমিদার বাড়ি- রাজবাড়ী জেলার অন্যতম পুরাতন এবং সমৃদ্ধ জমিদার বাড়ি। এই জমিদারদের তৈরি ১৮১৯ সালের বিশই সাওরাইল সরকারী প্রাথমিক বিদ্যালয় দেশের অন্যতম প্রাচীন শিক্ষা প্রতিষ্ঠান।

শিক্ষা 
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৪৬.০৩।
শিক্ষা প্রতিষ্ঠান:
সরকারী প্রাথমিক বিদ্যালয়: ০৮টি
বে-সরকারী প্রাথমিক বিদ্যালয়: ০৭টি
উচ্চ বিদ্যালয়: ০৪টি
মাদ্রাসা: ০৩টি।

জনপ্রতিনিধি 
বর্তমান চেয়ারম্যান: মোঃ শহিদুল ইসলাম।
প্রাক্তন চেয়ারম্যানগণের তালিকা:

উল্লেখযোগ্য ব্যক্তিত্ব 

 শ্রীরিশ চন্দ্র দাস (জমিদার- বিশই সাওরাইল জমিদার বাড়ি)

আরও দেখুন 
 রাজবাড়ী জেলা
 কালুখালী উপজেলা

তথ্যসূত্র

বহিঃসংযোগ 
ওয়েবসাইট

কালুখালী উপজেলার ইউনিয়ন
ইউটিসি+৯:৪৫

ইউটিসি+৯:৪৫ হলো একটি সময় অঞ্চল যা ইউটিসি সময় থেকে ৯ ঘন্টা ৪৫ মিনিট এগিয়ে।

ইতিহাস 
ইউটিসি+৯:৪৫ অস্ট্রেলিয়ায় (সেন্ট্রাল ওয়েস্টার্ন সামার টাইম বা সিডব্লিউএসটি) একটি সময় হিসাবে ব্যবহৃত হয়েছিল। গ্রীষ্মকালে দক্ষিণ অস্ট্রেলিয়া এবং পশ্চিম অস্ট্রেলিয়ার আইয়ার হাইওয়েবরাবর কিছু রোডহাউস এটি ব্যবহার করেছিল যখন দক্ষিণ অস্ট্রেলিয়ায় দিবালোক সংরক্ষণের সময় রয়েছে। যদিও এটি একটি সরকারী ও সরকার কর্তৃক বাধ্যতামূলক সময় অঞ্চল নয়। যেখানে এটি শুরু এবং শেষ তার সীমানা স্পষ্টভাবে সংজ্ঞায়িত করা হয় এবং সাধারণত এটি এলাকার রোড ম্যাপে দেখানো হয়।

ইউটিসি+০৯:৪৫ অস্ট্রেলিয়ার ৫টি স্থানে ব্যবহৃত হয়েছে, যার মধ্যে রয়েছে বর্ডার ভিলেজ, কাইগুনা, ইউক্লা, মাদুরা এবং মুন্দ্রাবিল্লা। এই মুহুর্তে, এই অঞ্চলগুলি ইউটিসি+০৮:৪৫ ব্যবহার করে কারণ পশ্চিম অস্ট্রেলিয়া দিবালোক সংরক্ষণ সময় ব্যবহার করে না।

আরও দেখুন 
 অস্ট্রেলিয়ায় সময়
 ইউটিসি+০৮:৪৫

তথ্যসূত্র

বহিঃসংযোগ 
 বর্তমানে ইউটিসি+৯:৪৫ ব্যবহার করা শহর

ইউটিসি অফসেট
বন্ধক অধিক্ষেত্র

প্রোটিন অণুর গঠন-কাঠামোর আলোচনায় বন্ধক অধিক্ষেত্র () বলতে এমন একটি প্রোটিন অধিক্ষেত্রকে বোঝায়, যা কোনও বিশেষ পরমাণু বা অণুর সাথে (যেমন ক্যালসিয়াম বা ডিএনএ) আবদ্ধ হতে পারে। একটি প্রোটিন অধিক্ষেত্র হল একটি প্রোটিন অনুক্রমের অংশবিশেষ ও একটি তৃতীয়-পর্যায়ের কাঠামো যেটি প্রোটিন শৃঙ্খলের অবশিষ্টাংশের সাপেক্ষে স্বাধীনভাবে পরিবর্তিত হতে পারে, স্বাভাবিক ক্রিয়া সম্পাদন করতে পারে ও বেঁচে থাকতে পারে। বন্ধন সম্পন্ন হবার পরে প্রোটিন অণুগুলিতে একটি আকৃতিক পরিবর্তন (conformational change) ঘটতে পারে। বন্ধক অধিক্ষেত্রগুলি বহুসংখ্যক প্রোটিনের স্বাভাবিক ক্রিয়ার জন্য অত্যাবশ্যক, কেননা এই বন্ধক অধিক্ষেত্রগুলি প্রোটিনগুলির গাঁটছড়া বাধা (splice), জোড়া দেওয়া (assemble) এবং অনুবাদনে (translate) সহায়তা করে।

বন্ধক অধিক্ষেত্রের কিছু উদাহরণ হল দস্তা অঙ্গুলি (Zinc finger), যা ডিএনএ-র সাথে আবদ্ধ হয়, এবং ইএফ-হস্ত (EF hand) যা ক্যালসিয়ামের সাথে আবদ্ধ হয়।

আরও দেখুন
ডিএনএ-বন্ধক অধিক্ষেত্র 
গ্রাহক (প্রাণরসায়ন)

তথ্যসূত্র

প্রোটিন কাঠামো
প্রোটিন অধিক্ষেত্র
ইউটিসি+১৪:০০

ইউটিসি+১৪:০০ হলো একটি সময় অঞ্চল যা ইউটিসি সময় থেকে ১৪ ঘন্টা এগিয়ে। এটি পৃথিবীর প্রাচীনতম একটি সময় অঞ্চল, যার অর্থ এই সময় অঞ্চলে অবস্থিত অঞ্চলগুলি প্রথম একটি নতুন দিন দেখতে পায় এবং এজন্য প্রথম নতুন বছরও উদযাপন করে। এটিকে পৃথিবীর "সর্বশেষ সময় অঞ্চল" হিসাবেও উল্লেখ করা হয়, কারণ এর ঘড়িগুলি সর্বদা সর্বকালের অঞ্চলগুলির 'সর্বশেষ' (অর্থাৎ, সর্বাধিক উন্নত) সময় দেখায়।

ইউটিসি+১৪:০০ ১৮০তম মধ্যরেখার ৩০° পূর্ব পর্যন্ত বিস্তৃত এবং প্রশান্ত মহাসাগরীয় দেশ কিরিবাসের চারপাশে আন্তর্জাতিক তারিখ রেখায় একটি বড় ভাঁজ তৈরি করে।

মান সময় হিসাবে (সারা বছর)

ওশেনিয়া 

  কিরিবাস
 লাইন দ্বীপপুঞ্জ

ইতিহাস 
মধ্য প্রশান্ত মহাসাগরীয় প্রজাতন্ত্র কিরিবাতি ৩১ ডিসেম্বর ১৯৯৪ তারিখে তার পূর্ব অর্ধের তারিখ পরিবর্তন করে, সময় অঞ্চল ইউটিসি−১১:০০ এবং ইউটিসি−১০:০০ থেকে ইউটিসি+১৩:০০ এবং ইউটিসি+১৪:০০ তে স্থানান্তরিত হয়। এর পূর্বে সময় অঞ্চল ইউটিসি+১৩:০০ এবং ইউটিসি+১৪:০০ বিদ্যমান ছিল না। ব্রিটিশ উপনিবেশ হিসেবে, কিরিবাতি গিলবার্ট দ্বীপপুঞ্জে কেন্দ্রীভূত ছিল, পুরানো তারিখ লাইনের ঠিক পশ্চিমে। দূরবর্তী ফিনিক্স এবং লাইন দ্বীপপুঞ্জ তারিখ লাইনের অন্য দিকে ছিল। লাইনের বিপরীত দিকের সরকারি অফিসগুলি কেবল সপ্তাহের চার দিন রেডিও বা টেলিফোনে যোগাযোগ করতে পারতো যখন উভয় পক্ষই একই সাথে কাজের দিনের সময় মিলতো।

কিরিবাতির সময় অঞ্চল সংশোধনের অর্থ হল তারিখ রেখাটি এই দেশের চারপাশে যাওয়ার জন্য পূর্বদিকে সরানো হয়েছিল, যাতে অধ্যুষিত কিরিটিমাটি দ্বীপ সহ লাইন দ্বীপপুঞ্জটিতে ২০০০ সাল পৃথিবীর অন্য কোনও দেশের আগে তার ভূখণ্ডে শুরু হয়, যা কিরিবাতি সরকার সম্ভাব্য পর্যটক আকর্ষণ হিসাবে তুলে ধরবে।

ইউটিসি+১৪:০০ ১৯৮২ সালের আগে পূর্ব রাশিয়ার (চুকোটকা) অংশে দিবালোক সংরক্ষণ সময় ব্যবহৃত হত যা আনাদির সময় ব্যবহার করত।

আরও দেখুন 
 আলাস্কায় সময়
 রাশিয়ায় সময়
 ইউটিসি−১০:০০
 ইউটিসি−১২:০০

তথ্যসূত্র

বহিঃসংযোগ 

 ইউটিসি+১৪ সময় অঞ্চলে অবস্থিত শহর

ইউটিসি অফসেট
আল জামিয়াতুল ইসলামিয়া দারুল উলুম মাদানীনগর

আল জামিয়াতুল ইসলামিয়া দারুল উলুম মাদানীনগর-ঢাকা (সংক্ষেপে মাদানীনগর মাদ্রাসা) নারায়ণগঞ্জ জেলার সিদ্ধিরগঞ্জের ঢাকা- চট্রগ্রাম বিশ্বরোডের উত্তর পার্শ্বে অবস্থিত একটি কওমি মাদ্রাসা। দারুল উলুম দেওবন্দের মূলনীতির আলোকে ইদ্রিস সন্দ্বীপি ১৯৮৪ সালের ৩১ ডিসেম্বর এটি প্রতিষ্ঠা করেন। এর ভিত্তি প্রস্তর করেছেন জমিয়ত উলামায়ে হিন্দের তৎকালীন সভাপতি আসআদ মাদানি। মাত্র ১৬ জন ছাত্র নিয়ে এই মাদ্রাসার প্রথম শিক্ষাবর্ষ শুরু হয়। বর্তমানে তার ছাত্র সংখ্যা প্রায় তিন হাজার।

প্রতিষ্ঠাতা ইদ্রিস সন্দ্বীপি নিজ এলাকায় ৩০ বছর ধর্মীয় শিক্ষাদানে ব্যয় করার পর ঢাকার কাচপুর ব্রিজের অদূরে নিমাইকাশারী এলাকায় পৌছে সেখানে এ মাদ্রাসা প্রতিষ্ঠা করেন। বর্তমানে এটিই মাদানীনগর হিসেবে খ্যাত। এ মাদ্রাসা প্রতিষ্ঠার পর থেকে ১৯৯৫ পর্যন্ত তিনি পরিচালকের দায়িত্ব পালন করেন। তারপর পরিচালনার দায়িত্ব পান প্রতিষ্ঠাতার বড় পুত্র মাওলানা ফয়জুল্লাহ সন্দ্বীপি। প্রায় চার বিঘা জমির উপর প্রতিষ্ঠিত এই মাদ্রাসায় তিনটি ছাত্রাবাস (যথাক্রমে সাত তলা,ছয় তলা ও তিন তলা) ও একটি আট তলা বিশিষ্ট আধুনিক নির্মাণ শিল্পে সমৃদ্ধ মসজিদ রয়েছে।

আরও দেখুন 
 দেওবন্দি
 কওমি মাদ্রাসা
 দারুল উলুম দেওবন্দ
 আল জামিয়া আল ইসলামিয়া পটিয়া
 বাংলাদেশের কওমি মাদ্রাসার তালিকা

তথ্যসূত্র 

১৯৮৪-এ প্রতিষ্ঠিত শিক্ষাপ্রতিষ্ঠান
১৯৮৪-এ বাংলাদেশে প্রতিষ্ঠিত
নারায়ণগঞ্জ জেলার কওমি মাদ্রাসা
দ্য লাইটনিং থিফ

দ্য লাইটনিং থিফ (ইংরেজি: The Lightning Thief; অনুবাদ: বজ্র-চোর) হল ২০০৫ সালে প্রকাশিত একটি মার্কিন ফ্যান্টাসি-অ্যাডভেঞ্চার উপন্যাস। গ্রিক পুরাণের ভিত্তিতে রচিত এই বইটিই রিক রিঅর্ড্যানের পার্সি জ্যাকসন অ্যান্ড দি অলিম্পিয়ানস ধারাবাহিকের প্রথম কিশোর উপন্যাস। বইটি অ্যাডাল্ট লাইব্রেরি সার্ভিসেস অ্যাসোসিয়েশন বেস্ট বুকস ফর ইয়াং অ্যাডাল্টস পুরস্কার সহ একাধিক পুরস্কার জয় করে। ২০১০ সালের ১২ ফেব্রুয়ারি যুক্তরাষ্ট্রে এই উপন্যাস অবলম্বনে নির্মিত পার্সি জ্যাকসন অ্যান্ড দি অলিম্পিয়ানস: দ্য লাইটনিং থিফ ছবিটি মুক্তি পায়। ২০২০ সালের ১৪ মে রিঅর্ড্যান ঘোষণা করেন যে ডিজনি+-এর জন্য একটি লাইভ-অ্যাকশন ধারাবাহিকের আকারে পার্সি জ্যাকসন অ্যান্ড দি অলিম্পিয়ানস ধারাবাহিকটি চলচ্চিত্রায়িত হবে, যার প্রথম মরসুমটি নির্মিত হবে দ্য লাইটনিং থিফ অবলম্বনে। ধারাবাহিকে এই উপন্যাসটির পরবর্তী উপন্যাস ছিল দ্য সি অফ মনস্টারস এবং ধারাবাহিকের কাহিনি সম্প্রসারিত হয়েছিল আরও দু’টি উপন্যাস ধারাবাহিক (দ্য হিরোজ অফ অলিম্পাস ও দ্য ট্রায়ালস অফ অ্যাপোলো) এবং সামগ্রিকভাবে ক্যাম্প হাফ-ব্লাড ক্রনিকলস-এর সম্প্রসারিত জগৎ জুড়ে।

প্রেক্ষাপট ও প্রকাশনা
লেখক রিক রিঅর্ড্যানের ছেলে হেলির এডিএইচডি ও ডিসলেক্সিয়া ধরা পড়ার পর ছেলেকে গল্প শোনাতে গিয়ে দ্য লাইটনিং থিফ উপন্যাস রচনার সূত্রপাত ঘটে। হেলি দ্বিতীয় গ্রেডে গ্রিক পুরাণ নিয়ে পড়াশোনা করছিল। সে তার বাবাকে গ্রিক পুরাণ থেকে ঘুমপাড়ানি গল্প শোনাতে অনুরোধ করে। রিঅর্ড্যান ইতিপূর্বে অনেক বছর মধ্য বিদ্যালয়ে গ্রিক পুরাণের শিক্ষক ছিলেন এবং নিজের ছেলেকে খুশি করার জন্য যথেষ্ট কাহিনিই তিনি জানতেন। কিছুদিনের মধ্যেই পুরাণ থেকে বলার মতো সব গল্পই শোনানো হয়ে যায়। তখন হেলি তার বাবাকে অনুরোধ করে গ্রিক পুরাণ থেকে চরিত্র তুলে নতুন ধরনের গল্প বানিয়ে শোনানোর জন্য। রিঅর্ড্যান কাল্পনিক পার্সি জ্যাকসন চরিত্রটি সৃষ্টি করেন এবং জিউসের বজ্র উদ্ধারের জন্য তার যুক্তরাষ্ট্র পর্যটনের গল্প শোনান। নতুন গল্পটিতে রিঅর্ড্যান এডিএইচডি ও ডিসলেক্সিয়াকে অর্ধদেবতার ক্ষমতার অংশ হিসেবে তুলে ধরেন, এবং এই দুই ব্যাধিকে যথাক্রমে যুদ্ধকালীন প্রতিবর্তী ক্রিয়া বৃদ্ধি এবং ইংরেজির পরিবর্তে প্রাচীন গ্রিক পাঠের ক্ষমতা প্রদানের সহায়ক হিসেবে দেখান। ছেলেকে গল্পটি শোনানোর পর হেলি তার বাবাকে পার্সি জ্যাকসনের অভিযান নিয়ে একটি বই লিখতে অনুরোধ জানায় এবং রিঅর্ড্যানও সেই অনুরোধ রক্ষা করেন।

তথ্যসূত্র

২০০৫-এর মার্কিন উপন্যাস
২০০৫-এর ফ্যান্টাসি উপন্যাস
২০০৫-এর কিশোর সাহিত্য
চলচ্চিত্রায়িত মার্কিন ফ্যান্টাসি উপন্যাস
পার্সি জ্যাকসন অ্যান্ড দি অলিম্পিয়ানস
লং আইল্যান্ডের প্রেক্ষাপটে উপন্যাস
সামার ক্যাম্প-বিষয়ক কথাসাহিত্য
কথাসাহিত্যে এম্পায়ার স্টেট বিল্ডিং
মেডুসার সাংস্কৃতিক চিত্রন
রিক রিঅর্ড্যানের উপন্যাস
চলচ্চিত্রে গৃহীত মার্কিন কাল্পনিক উপন্যাস
জামিয়াতুল আসআদ আল ইসলামিয়া

জামিয়াতুল আসআদ আল ইসলামিয়া ঢাকার পূর্ব রামপুরার জামতলায় অবস্থিত একটি কওমি মাদ্রাসা। মুফতি হাফিজুদ্দিন ২০০৯ সালে এটি প্রতিষ্ঠা করেন। জমিয়ত উলামায়ে হিন্দের সাবেক সভাপতি আসআদ মাদানির নামে মাদ্রাসার নামকরণ করা হয়েছে। দেওবন্দি আকাবিরদের চিন্তাধারার আলোকে প্রতিষ্ঠিত এই মাদ্রাসাটি একটি নতুন ধারার উচ্চতর ইসলামি গবেষণা প্রতিষ্ঠান হিসেবে সমাদৃত। এখানে দুই-তিন মাস অন্তর ফিকহি সেমিনার আয়োজন করে ছাত্র ও সাধারণ জনগণের সামনে প্রয়োজনীয় মাসায়েল উপস্থাপন করা হয় এবং জাতির ইমান ও আমলের উন্নতির লক্ষে প্রতি ইংরেজি মাসের ২য় বৃহস্পতিবার অত্র মাদরাসায় ইসলাহি মজলিস অনুষ্ঠিত হয়। প্রতিষ্ঠাতা মুফতি হাফিজুদ্দিন মাদ্রাসার বর্তমান পরিচালক এবং ইফতা বিভাগে কর্মরত আছেন মুফতি মোস্তফা কামাল, মুফতি আতাউস সামাদ, মুফতি ইউনুস, মুফতি আরমান সাদিক, মুফতি জামিল ইকবাল ও মুফতি মাহবুবুর রহমান।

আরও দেখুন 
 দেওবন্দি
 কওমি মাদ্রাসা
 দারুল উলুম দেওবন্দ
 আল জামিয়া আল ইসলামিয়া পটিয়া
 বাংলাদেশের কওমি মাদ্রাসার তালিকা

তথ্যসূত্র 

২০০৯-এ প্রতিষ্ঠিত শিক্ষাপ্রতিষ্ঠান
২০০৯-এ বাংলাদেশে প্রতিষ্ঠিত
ঢাকা জেলার কওমি মাদ্রাসা
১২২ নং ওয়ার্ড, কলকাতা পৌরসংস্থা

ওয়ার্ড নং ১২২, কলকাতা পৌরসংস্থা কলকাতা পৌরসংস্থা হল কলকাতা পৌরসংস্থার বরো নং ১৩ এর একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বেহালা (সুকান্ত পল্লী-সোদপুর-কাজিপাড়া) এবং হরিদেবপুরের কিছু অংশ জুড়ে রয়েছে।

ভূগোল 
১২২ নং ওয়ার্ডের উত্তরে রাজা রামমোহন রায় রোড, মতিলাল গুপ্ত রোড, সোদপুর ২য় লেন এবং বনমালী ব্যানার্জি রোড; পূর্বে মহাত্মা গান্ধী রোড এবং কেওড়াপুকুর খাল দ্বারা; দক্ষিণে ঢালিপাড়া রোড দ্বারা; এবং পশ্চিমে কালীপদ মুখার্জি রোড, হেম চন্দ্র মুখার্জি রোড, ইশান ঘোষ রোড এবং দক্ষিণে ধলিপাড়া রোড পর্যন্ত ধারাবাহিকভাবে টানা একটি লাইন। 

ওয়ার্ডটি কলকাতা পুলিশের হরিদেবপুর থানার এখতিয়ারে।   

বেহালা মহিলা থানা দক্ষিণ-পশ্চিম বিভাগের আওতাধীন সমস্ত পুলিশ জেলাকে অন্তর্ভুক্ত করে সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর।

নির্বাচনের ফলাফল 
ওয়ার্ডটি একটি সিটি মিউনিসিপ্যাল কর্পোরেশন কাউন্সিল  নির্বাচনী এলাকা এবং বেহালা পূর্ব বিধানসভা কেন্দ্রর  একটি অংশ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
২০২১–২২ দক্ষিণ আফ্রিকা ক্রিকেট দলের শ্রীলঙ্কা সফর

দক্ষিণ আফ্রিকা পুুরুষ ক্রিকেট দল ২০২১ সালের সেপ্টেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য শ্রীলঙ্কা সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে গণ্য হয়।

সফরটি প্রাথমিকভাবে ২০২০ সালের জুন মাসে অনুষ্ঠিত হওয়ার কথা ছিল, কিন্তু কোভিড-১৯ মহামারি সফরটিকে ঝুঁকির মুখে ফেলে দেয়। শ্রীলঙ্কা ক্রিকেটের প্রধান নির্বাহী কর্মকর্তা অ্যাশলি দে সিলভা ও ক্রিকেট দক্ষিণ আফ্রিকার ভারপ্রাপ্ত পরিচালক গ্রেইম স্মিথ দুজনেই উল্লেখ করেন যে তাঁদের অনুশীলনের জন্য যথেষ্ট সময় প্রয়োজন। ২০২০ সালের ২০ এপ্রিল উভয় ক্রিকেট বোর্ড নিশ্চিত করে যে মহামারির কারণে সফরটি স্থগিত করা হয়েছে। ২০২০ সালের ১ আগস্ট গ্রেইম স্মিথ নিশ্চিত করেন যে ২০২০ ক্যারিবিয়ান প্রিমিয়ার লিগ ও ২০২০ ইন্ডিয়ান প্রিমিয়ার লিগ-এর সঙ্গে তারিখ সংক্রান্ত ঝামেলার কারণে সফরটি অনির্দিষ্টকালের জন্য স্থগিত করা হয়েছে।

২০২১ সালের ৩০ জুলাই ক্রিকেট দক্ষিণ আফ্রিকা নিশ্চিত করে যে সিরিজের সবগুলো ম্যাচ রণসিংহে প্রেমাদাসা স্টেডিয়ামে জৈবসুরক্ষিত বুদ্‌বুদের মধ্যে অনুষ্ঠিত হবে।

ওডিআই সিরিজে শ্রীলঙ্কা ২–১ ব্যবধানে জয়ী হয়। টি২০আই সিরিজে দক্ষিণ আফ্রিকা ৩–০ ব্যবধানে শ্রীলঙ্কাকে পরাজিত করতে সক্ষম হয়।

দলীয় সদস্য

২০২১ সালের ২২ আগস্ট শ্রীলঙ্কা ক্রিকেট দাসুন শানাকাকে অধিনায়ক করে ৩০ সদস্যের একটি প্রাথমিক দল ঘোষণা করে। শ্রীলঙ্কা ওডিআই ও টি২০আই ম্যাচের জন্য আলাদা দল ঘোষণা না করে পুরো সফরের জন্য ২২ সদস্যের একটি মিলিত দল ঘোষণা করে।

কোভিড-১৯ পরীক্ষায় পজিটিভ আসার কারণে জুনিয়র দালা দক্ষিণ আফ্রিকার ওডিআই দল থেকে ছিটকে যান। তাঁর বদলি হিসেবে লুথো সিপামলাকে দলে নেয়া হয়। প্রথম ওডিআই ম্যাচে খেলার সময় দক্ষিণ আফ্রিকার অধিনায়ক তেম্বা বাভুমার আঙুলে চিড় ধরায় তিনি সিরিজের বাকি ম্যাচগুলো হতে ছিটকে যান। কেশব মহারাজকে দ্বিতীয় ও তৃতীয় ওডিআই-এর জন্য অধিনায়ক ঘোষণা করা হয়।

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২১-এ শ্রীলঙ্কান ক্রিকেট
২০২১-এ দক্ষিণ আফ্রিকান ক্রিকেট
২০২১–২২-এ আন্তর্জাতিক ক্রিকেট প্রতিযোগিতা
দক্ষিণ আফ্রিকা ক্রিকেট দলের শ্রীলঙ্কা সফর
কোভিড-১৯ মহামারির কারণে স্থগিত ক্রিকেট আয়োজন
জামিয়া সাহবানিয়া দারুল উলুম

জামিয়া সাহবানিয়া দারুল উলুম (পূর্বনাম দারুল উলুম সাহবানিয়া মাদ্রাসা) ঢাকার নিউ মার্কেট এলাকার ৮, এলিফ্যান্ট রোডে অবস্থিত একটি কওমি মাদ্রাসা। ২০০১ সালের ১৮ মার্চ মুফতি মুহাম্মদ নেয়ামতুল্লাহ নিজ বাসভবনে এই মাদ্রাসাটি প্রতিষ্ঠা করেন। তার উস্তাদ দারুল উলুম করাচীর সদরুল মুদাররিস সাহবান মাহমুদের নামানুসারে এই মাদ্রাসার নামকরণ করেন। প্রথমে মাদ্রাসার নামকরণ করা হয় দারুল উলুম সাহবানিয়া মাদ্রাসা। প্রতিষ্ঠার এক যুগ পর জামিয়া পর্যায়ের কার্যক্রম পরিচালনার উদ্দেশ্যে ২০১৩ সালে মাদ্রাসার বর্তমান নামটি দেওয়া হয়। ২০২১ সালে মাদ্রাসার ছাত্রসংখ্যা ৬৪৫ এবং শিক্ষক ৭০ জন। মাদ্রাসায় বালক-বালিকা উভয় শাখা রয়েছে।

শিক্ষা ব্যবস্থা 
শিক্ষাবিভাগ সমূহ:
 রওযাতুস সাহবান: মকতব বিভাগের ৫ – ৬ বছর বয়সী শিশুদের জন্য।
 মক্তব বিভাগ: মক্তব বিভাগে নূরানী পদ্ধতির পাঠদানের অনুসরণ করা হয়। সাধারণ বিষয়ে বেফাকুল মাদারিসিল আরাবিয়া বাংলাদেশের পাঠ্যবই পড়ানো হয়। এ বিভাগে সর্বনিম্ন ৬-৭ বছর বয়সী ছাত্র-ছাত্রী ভর্তি করা হয়।
 নাযেরা বিভাগ: এই বিভাগের পাঠ্যক্রম মক্তব বিভাগের অনুরূপ। এ বিভাগে সর্বনিম্ন ৬-৮ বছর বয়সী ছাত্র-ছাত্রী ভর্তি করা হয়।
 হিফয বিভাগ: হিফয বিভাগের শিক্ষার্থীরা নাযেরা সমাপনীসহ মোট ৪ বছরে হিফয সম্পন্নের পাশাপাশি সাধারণ বিষয়ে ৪র্থ শ্রেণি শেষ করবে এবং বেফাকের অধীনে হিফয পরীক্ষা দিবে। হিফযের জন্য বর্ণিত সিলেবাস বৎসর কৈন্দ্রিক নয়; বরং মেধার উপর নির্ভরশীল। তবে এ বিভাগের সর্বোচ্চ মেয়াদ ৪ বছর।
 কিতাব বিভাগ: এ বিভাগ মোট ৫টি স্তরে বিভক্ত:
 আলনমারহাতুল ইবতিদাইয়্যাহ
 আল মারহাতুল মুতাওয়াসসিতা
 আল মারহাতুস সানাবিয়া
 আল মারহালাতুল আলিয়া
 আল মারহালাতুল আলামিয়া
 আত-তাখাসসুস ফিল ফিকহি ওয়াল ইফতা:
দাওরায়ে হাদিস সম্পন্নকারী শিক্ষার্থীদের জন্য ফিকহ ও ফতওয়া বিষয়ক গবেষণামূলক উচ্চতর শিক্ষা কোর্স।

আরও দেখুন 
 দেওবন্দি
 কওমি মাদ্রাসা
 দারুল উলুম দেওবন্দ
 আল জামিয়া আল ইসলামিয়া পটিয়া
 বাংলাদেশের কওমি মাদ্রাসার তালিকা

তথ্যসূত্র

২০০১-এ প্রতিষ্ঠিত শিক্ষাপ্রতিষ্ঠান
২০০১-এ বাংলাদেশে প্রতিষ্ঠিত
ঢাকা জেলার কওমি মাদ্রাসা
কারা ডেলেভিন

কারা জোসেলিন ডেলেভিং ( ; জন্ম ১২ আগস্ট ১৯৯২) একজন ইংরেজ মডেল, অভিনেত্রী এবং গায়িকা। ২০০৯ সালে পড়াশোনা ছেড়ে দেওয়ার পর তিনি স্টর্ম ম্যানেজমেন্টের সাথে একটি চুক্তি স্বাক্ষর করেন। ডেলেভিন ২০১২ ও ২০১৪ সালে ব্রিটিশ ফ্যাশন এ্যাওয়ার্ডসে বর্ষসেরা মডেলের পুরস্কার অর্জন করেছেন।

ডেলেভিন ২০১২ সালে জো রাইটের একটি চলচ্চিত্র অ্যানা কারেনিনা'''য় গৌণ একটি চরিত্রে অভিনয়ের মাধ্যমে তার অভিনয়-জীবনের সূচনা করেন। তার উল্লেখযোগ্য চরিত্রগুলো হচ্ছে পেপার টাউনস (২০১৫) চলচ্চিত্রে মার্গো রথ স্পেজেলম্যান, সুইসাইড স্কোয়াড (২০১৬) চলচ্চিত্রে এনচান্ট্রেস, ভ্যালেরিয়ান অ্যান্ড দি সিটি অব আ থাউজেন্ড প্ল্যানেটস'' (২০১৭) চলচ্চিত্র লরেলিন।

তথ্যসূত্র

১৯৯২-এ জন্ম
জীবিত ব্যক্তি
ইংরেজ চলচ্চিত্র অভিনয়শিল্পী
ইংরেজ মডেল
এলজিবিটিকিউ মডেল
লন্ডনের লেখক
২১শ শতাব্দীর ইংরেজ অভিনয়শিল্পী
২১শ শতাব্দীর ইংরেজ ঔপন্যাসিক
২১শ শতাব্দীর ইংরেজ সঙ্গীতশিল্পী
লন্ডনের অভিনয়শিল্পী
ব্রিটিশ ফ্যাশন ডিজাইনার
ডেলিভিন পরিবার
কানাডীয় বংশোদ্ভূত ইংরেজ
ইহুদি বংশোদ্ভূত ইংরেজ
লন্ডনের ফ্যাশন ডিজাইনার
ইংল্যান্ডের এলজিবিটিকিউ অভিনয়শিল্পী
এলজিবিটি ঔপন্যাসিক
লন্ডনের মডেল
সর্বকামি ব্যক্তি
হ্যামারস্মিথের ব্যক্তি
উভকামী সঙ্গীতশিল্পী
ব্রিটিশ বেশভূষাশৈলী নকশাবিদ
সুনিসা লি

সুনিসা ফাবসোমফু (; জন্ম: ৯ মার্চ ২০০৩; সুনিসা "সুনি" লি নামে সুপরিচিত) হলেন একজন মার্কিন আর্টিস্টিক জিমন্যাস্ট। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং জিমন্যাস্টিকসের নারীদের ব্যক্তিগত অল-অ্যারাউন্ড বিভাগে স্বর্ণ পদক দলগত অল-অ্যারাউন্ড বিভাগে রৌপ্য পদক জয়লাভ করেছেন।

তিনি ২০১৯ ওয়ার্ল্ড আর্টিস্টিক জিমন্যাস্টিকস চ্যাম্পিয়নশিপে স্বর্ণ বিজয়ী মার্কিন দলের সদস্য ছিলেন। তিনি মার্কিন যুক্তরাষ্ট্র নারী জাতীয় জিমন্যাস্টিকস দলের সদস্য এবং প্রথম হমোং-মার্কিন অলিম্পিক জিমন্যাস্ট।

ব্যক্তিগত জীবন
সুনিসা ফাবসোমফু ২০০৩ সালের ৯ই মার্চ মার্কিন যুক্তরাষ্ট্রের মিনেসোটার সেন্ট পলে একজন স্বাস্থ্যসেবা কর্মী ইয়েভ থোয়ের ঘরে জন্মগ্রহণ করেছেন। মাত্র ২ বছর বয়সে তার মা সুনিসার বাবা জন লি-এর সাথে দেখা করেন। যদিও তার বাবা-মা কখনো আইনগতভাবে বিয়ে করেননি, তবুও তিনি তার শেষ নামটি তার নামে পরিবর্তন করার সিদ্ধান্ত নিয়েছিলেন। লি হমোং বংশোদ্ভূত; তার বাবা-মা দুজনেই শৈশবে লাওসে থেকে মার্কিন যুক্তরাষ্ট্রে অভিবাসিত হয়েছিলেন। তার পাঁচ ভাই-বোন, বোন শাইন ও এভিওন এবং ভাই জোনাহ, লাকি ও নোয়াহ। এভিওন আঞ্চলিক পর্যায়ে আর্টিস্টিক জিমন্যাস্টিকসে অংশগ্রহণ করেছেন। বর্তমানে তিনি লি সেন্ট পলে বসবাস করেন।

ছয় বছর বয়সে, লি মিনেসোটার সেন্ট পলের শহর লিটল কানাডার মিডওয়েস্ট জিমন্যাস্টিকস সেন্টারে জিমন্যাস্টিকস শুরু করেন, যেখানে তিনি এখনও প্রশিক্ষণ গ্রহণ করেন। পরবর্তী বছর, লি প্রতিযোগিতায় অংশগ্রহণ করা শুরু করেন এবং জাতীয় মিটের অল-অ্যারাউন্ডে জয়লাভ করেছিলেন, যা তার ক্যারিয়ারের দ্বিতীয় মিট ছিল। আট বছর বয়সে তিনি তিন স্তরে উন্নীত হয়েছিলেন। তিনি এগারো বছর বয়সে অভিজাত শ্রেণীর জন্য উত্তীর্ণ হয়েছিলেন। ২০১৯ সালের আগস্ট মাসে, লি প্রথমবারের মতো সিনিয়র মার্কিন জাতীয় চ্যাম্পিয়নশিপে অংশগ্রহণ করার মাত্র কয়েকদিন পূর্বে, তার বাবা তার এক বন্ধুকে সাহায্য করার সময় একটি গাছ থেকে পড়ে যান, যার ফলে তার কোমরের নিচের অংশ পক্ষাঘাতগ্রস্ত হয়ে পড়ে। পরবর্তী বছর লির খালা ও চাচা কোভিড-১৯-এ আক্রান্ত হয়ে মৃত্যুবরণ করেছেন। এই দুঃখজনক ঘটনাগুলো নিয়ে আলোচনা করার সময় লি বলেছিলেন, "এর কারণে আমি আরও কঠিন হয়ে উঠেছি।"

তথ্যসূত্র

২০০৩-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের পদক বিজয়ী
অলিম্পিক রৌপ্যপদক বিজয়ী মার্কিন
এশীয় বংশোদ্ভূত মার্কিন ক্রীড়াবিদ
২০২০ গ্রীষ্মকালীন অলিম্পিকের প্রতিযোগী
এশিয়া গেম চেঞ্জার পুরস্কার বিজয়ী
২০২০ গ্রীষ্মকালীন অলিম্পিকের জিমন্যাস্ট
২০২৪ গ্রীষ্মকালীন অলিম্পিকের জিমন্যাস্ট
২০২৪ গ্রীষ্মকালীন অলিম্পিকের পদক বিজয়ী
২১শ শতাব্দীর মার্কিন মহিলা ক্রীড়াবিদ
শহীদ আনোয়ার

শহীদ আনোয়ার (জন্ম ৫ জুলাই ১৯৬৮) একজন সাবেক পাকিস্তানি আন্তর্জাতিক ক্রিকেটার।

খেলোয়াড়ি জীবন

আন্তর্জাতিক 
আনোয়ার ইংল্যান্ডের বিপক্ষে ওয়ানডে অভিষেক করেন। এই ম্যাচে তিনি ৩৭ রান করেন কিন্তু জাতীয় দলে তাকে আর খেলানো হয়নি।

ঘরোয়া 

ঘরোয়া ক্রিকেটে তিনি লাহোর, বাহাওয়ালপুর, ন্যাশনাল ব্যাংক অব পাকিস্তান, পাকিস্তান অটোমোবাইলস কর্পোরেশন, পাকিস্তান ন্যাশনাল শিপিং কর্পোরেশনের প্রতিনিধিত্ব করেন এবং তার ক্যারিয়ারে ইউকে ক্রিকেট লিগ সার্কিটেও খেলেছেন। তিনি জাতীয় চ্যাম্পিয়নশিপে ন্যাশনাল ব্যাংক গ্রেড ১ এবং লাহোর গ্রেড ১ দলের অধিনায়কত্ব করেন এবং ব্যাটিং অলরাউন্ডার হিসাবে ২১৬ প্রথম শ্রেণীর খেলায় উপস্থিত হন, সর্বোচ্চ ১৯৫ স্কোর সহ ১২১০০ রান (৩৪.৮৭ গড়) ১৫২ টি লিস্ট "এ" ম্যাচে খেলেছেন। তার প্রথম শ্রেণীর ক্যারিয়ারে ২৬ টি সেঞ্চুরি এবং ৬৩ টি হাফ সেঞ্চুরি রয়েছে। আনোয়ার প্রথম শ্রেণীর ক্রিকেটে ৬১ টি উইকেট নিয়েছেন।  ক্যারিয়ার সেরা উইকেট ৬/২।

কোচিং 

প্রথম-শ্রেণীর ক্রিকেট থেকে অবসর নেওয়ার পর, শহিদ পাকিস্তানের অন্যতম সফল ক্রিকেট কোচ হয়ে ওঠেন। সিএ (ক্রিকেট অস্ট্রেলিয়া) থেকে লেভেল ১, ২ এবং ৩ ক্রিকেট কোচিং ডিপ্লোমা শেষ করার পর, তিনি শিয়ালকোট স্ট্যালিয়নে তাদের প্রধান কোচ হিসেবে যোগদান করেন এবং তাদেরকে জাতীয় টি-২০ চ্যাম্পিয়নশিপ এবং ন্যাশনাল ব্যাংকের পক্ষ থেকে ২০১১ সালে একদিনের ক্রিকেট চ্যাম্পিয়নশিপে রানার আপ অবস্থান পাইয়ে দেন। তিনি ২০১০ সালে অস্ট্রেলিয়া সফরে পাকিস্তান ‘এ’ দলের কোচিংও করেছিলেন।

তথ্যসূত্র 
 

মুলতান থেকে আগত ক্রিকেটার
পাকিস্তানি ক্রিকেট কোচ
জীবিত ব্যক্তি
১৯৬৮-এ জন্ম
পাকিস্তান স্টারলেটসের ক্রিকেটার
লাহোর সিটি ব্লুজের ক্রিকেটার
লাহোর ব্লুজের ক্রিকেটার
ন্যাশনাল ব্যাংক অব পাকিস্তানের ক্রিকেটার
পাকিস্তান অটোমোবাইলস কর্পোরেশনের ক্রিকেটার
বাহাওয়ালপুরের ক্রিকেটার
পাকিস্তান ন্যাশনাল শিপিং কর্পোরেশনের ক্রিকেটার
লাহোর সিটির ক্রিকেটার
লাহোর সিটি হোয়াইটসের ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানি ক্রিকেটার
শ্যামা শ

শ্যামা দে শ (জন্ম ৮ জুলাই ১৯৭১ ভারতের হাওড়ায়) একজন সাবেক টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন বাঁহাতি ব্যাটসম্যান এবং বামহাতি মাঝারি পেস বোলিং করেন। তিনি ভারতের হয়ে তিনটি টেস্ট এবং পাঁচটি ওয়ানডে খেলেছেন।

তথ্যসূত্র 

১৯৭১-এ জন্ম
জীবিত ব্যক্তি
রেলওয়েজের মহিলা ক্রিকেটার
ভারতের মহিলা টেস্ট ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতীয় মহিলা ক্রিকেটার
হাওড়ার ব্যক্তি
রেখা গডবোল

রেখা গডবোল একজন প্রাক্তন একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি চারটি একদিনের আন্তর্জাতিক খেলেছেন। তিনি ২৬ গড় রানে মোট ৭৮ রান করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় মহিলা ক্রিকেটার
ভারতের মহিলা একদিনের আন্তর্জাতিক ক্রিকেটার
মাধুরী মেহতা

মাধুরী মেহতা (; জন্ম ১ নভেম্বর ১৯৯১) একজন ভারতীয় ক্রিকেটার। তিনি ২০১২ সালে ওয়েস্ট ইন্ডিজ মহিলা ক্রিকেট দলের বিপক্ষে তার নারী একদিনের আন্তর্জাতিক এবং মহিলা টি-টুয়েন্টি আন্তর্জাতিক খেলেন।

তথ্যসূত্র 

১৯৯১-এ জন্ম
জীবিত ব্যক্তি
ভারতের মহিলা টুয়েন্টি২০ আন্তর্জাতিক ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতীয় মহিলা ক্রিকেটার
ওড়িশার ব্যক্তি
ওড়িশা থেকে আগত ক্রিকেটার
ওড়িশার মহিলা ক্রীড়াবিদ
প্রমীলা ভাট

প্রমীলা এস ভাট (ওরফে করিকার) (জন্ম ১৬ সেপ্টেম্বর ১৯৬৯, ব্যাঙ্গালোর, কর্ণাটক) একজন প্রাক্তন ভারতীয় ক্রিকেটার।

ক্যারিয়ার 
তিনি মহিলাদের টেস্ট ক্রিকেট (১৯৯১ থেকে ১৯৯৬ সালের মধ্যে ৫ টি ম্যাচ) এবং ভারতের হয়ে ওয়ানডে ক্রিকেট (১৯৯৩ এবং ১৯৯৮ এর মধ্যে ২২ টি ম্যাচ) খেলেছেন। তিনি ১ টি টেস্ট ম্যাচ এবং ৭ টি একদিনের আন্তর্জাতিক ম্যাচে ভারতীয় দলের অধিনায়কত্ব করেন। একজন অলরাউন্ডার হিসেবে তিনি তার বেশিরভাগ ওয়ানডে ইনিংস খেলেছেন মিডল অর্ডারে এবং ডান হাতের অফস্পিন বোলিং করেছেন। ১৯৯৭/৯৮ মহিলা ক্রিকেট বিশ্বকাপে নিউজিল্যান্ডের বিপক্ষে টাই হওয়া ওয়ানডে ম্যাচের জন্য অধিনায়ক হিসেবে তার মেয়াদ সবচেয়ে বেশি স্মরণীয়।

ব্যক্তিগত জীবন 
তিনি বর্তমানে আবুধাবিতে তার স্বামী সারঙ্গান ভেনুগোপালন এবং তার দুই ছেলে সিদ্ধান্ত ও সঞ্জিতের সাথে থাকেন।

তথ্যসূত্র 

কর্ণাটকের মহিলা ক্রীড়াবিদ
বেঙ্গালুরু থেকে আগত ক্রিকেটার
ভারতীয় মহিলা ক্রিকেটার
ভারতের মহিলা টেস্ট ক্রিকেটার
ভারতের মহিলা একদিনের আন্তর্জাতিক ক্রিকেটার
জীবিত ব্যক্তি
১৯৬৯-এ জন্ম
প্লাংকের নীতি

বৈজ্ঞানিক জ্ঞানের সমাজবিজ্ঞানে প্লাংকের নীতি বলতে একটি দৃষ্টিভঙ্গিকে বোঝায়, যা অনুসারে একক বিজ্ঞানীদের মত পরিবর্তনের কারণে নয় , বরং পূর্বের প্রজন্মের বিজ্ঞানীদের সাথে পরবর্তী প্রজন্মের বিজ্ঞানীদের মতের পার্থক্যের কারণে বৈজ্ঞানিক পরিবর্তন সংঘটিত হয়।

বিজ্ঞানী মাক্স প্লাংক নিচের মতো করে নীতিটি সূত্রায়িত করেন:

যার ভাবানুবাদ এরকম: একটি নতুন বৈজ্ঞানিক সত্য বিরোধীদের সম্মতি অর্জন করে ও তাদেরকে সত্যের আলো দেখিয়ে বিজয়ী হয় না, বরং এই কারণে বিজয়ী হয় যে সেটির বিরোধীরা শেষ পর্যন্ত মারা যায় এবং একটি নতুন প্রজন্ম সেটি সম্পর্কে পরিচিতি নিয়ে বেড়ে ওঠে... একটি গুরুত্বপূর্ণ বৈজ্ঞানিক নবীকরণ ধীরে ধীরে বিরোধীদের মন জয় করে ও তাদের মন পরিবর্তন করে অগ্রসর হয়, এমন ঘটনা বিরল: সলের পলে পরিণত হওয়া বিরল ঘটনা। যা আসলেই ঘটে, তা হল সেটির বিরোধীরা ধীরে ধীরে মারা যায় এবং বর্ধনশীল প্রজন্ম শুরু থেকেই ধারণাগুলির সাথে পরিচিত থাকে: ভবিষ্যৎ যে তরুণদের হাতে, এটা তার আরেকটি দৃষ্টান্ত।"

অনানুষ্ঠানিকভাবে এই নীতিটিকে প্রায়শই শব্দান্তরিত করে বলা হয় যে "বিজ্ঞান একটি শেষকৃত্য পরপর অগ্রসর হয়" ("Science progresses one funeral at a time")।

প্লাংকের এই উক্তিটি টমাস কুন, পাউল ফায়ার-আবেন্ড ও অন্যান্যরা ব্যবহার করে এই যুক্তি প্রদান করেছেন যে বৈজ্ঞানিক বিপ্লবগুলি "সত্য ও প্রকৃত ঘটনার শক্তিতে" বলীয়ান হয়ে প্রসারলাভ করে না, বরং এগুলি অ-যৌক্তিক উপায়ে ঘটে থাকে। এটিকে লামার্কপন্থী ধারণাগত বিবর্তনের বিপরীতে ডারউইনপন্থী ধারণাগত বিবর্তনের সাথে তুলনা করা হয়েছে।

সমালোচনা
বয়স নতুন ধ্যানধারণা গ্রহণ করাকে প্রভাবিত করতে পারে কি না, সে ব্যাপারটিকে বাস্তব অভিজ্ঞতার নিরিখে সমালোচনা করা হয়েছে। যেমন ডারউইন কর্তৃক প্রকাশিত অন দি অরিজিন অভ স্পিশিজ গ্রন্থের প্রকাশের পরে সেটির তত্ত্ব গ্রহণের ঘটনাটির সাথে বয়সের সম্পর্ক ছিল গৌণ। আরও বিশেষায়িত ক্ষেত্রে, যেমন নতুন অর্থমিতিক ইতিহাস শাস্ত্রে গ্রহণযোগ্যতার সাথে বয়সের সম্পর্ক দুর্বল। একটি গবেষণায় বেরিয়ে এসেছে যে যখন ভূপাত সঞ্চারণ তত্ত্বটি (প্লেট টেকটনিকস) গৃহীত হয়, তখন বাস্তবে অপেক্ষাকৃত প্রবীণ বিজ্ঞানীরা তরুণ বিজ্ঞানীদের আগে তত্ত্বটি গ্রহণ করেছিলেন। তবে জৈবনিক বিজ্ঞান গবেষকদের উপরে করা  সাম্প্রতিক আরেকটি গবেষণায় বেরিয়ে আসে যে  অগ্রগণ্য বা শ্রেষ্ঠ গবেষকদের মৃত্যুর পরে তাদের সহযোগীদের প্রকাশনার সংখ্যা দ্রুত হ্রাস পায়, এবং এর বিপরীতে তাদের সহযোগী নয়, এমন গবেষক এবং ক্ষেত্রগুলিতে প্রবেশকারী নতুন গবেষকদের গবেষণা কর্মকাণ্ড বৃদ্ধি পায়।

তথ্যসূত্র

মাক্স প্লাংক
জ্ঞানতত্ত্বের ধারণা
বিজ্ঞানের জ্ঞানতত্ত্ব
বিজ্ঞানের ইতিহাস রচনা
বিজ্ঞানের দর্শন
মূলনীতি
বৈজ্ঞানিক বিপ্লব
বৈজ্ঞানিক জ্ঞানের সমাজবিজ্ঞান
সংজ্ঞানাত্মক জড়তা